നീലഗിരിയിലേക്ക് വിനോദ സഞ്ചാരികളുടെ പ്രവേശനം വൈകുന്നു നീലഗിരിയിലേക്ക് വിനോദ സഞ്ചാരികളുടെ പ്രവേശനം വൈകുന്നുഗൂഡല്ലൂര്: വിനോദസഞ്ചാരികളുടെ പ്രവേശന നിരോധനം നീളുന്നതിനാല് നീലഗിരി ജില്ലയിലെ ഊട്ടി, കുന്നൂര്, ഗൂഡല്ലൂര് അടക്കമുള്ള മേഖല കടുത്ത പ്രതിസന്ധി നേരിടുന്നു. നിലവിലുള്ള ഇളവുകള് അല്ലാതെ കൂടുതലൊന്നും അനുവദിക്കാതെ ആഗസ്റ്റ് എട്ടിന് രാവിലെ ആറുവരെ ലോക്ഡൗണ് നീട്ടിയിരിക്കുകയാണ്. അതേസമയം, ജില്ല ഭരണകൂടങ്ങള്ക്ക് നിയന്ത്രണങ്ങള് തുടര്ന്നും സ്വീകരിക്കാമെന്ന് സര്ക്കാര് വ്യക്തമാക്കിയതോടെ ജില്ലയിലേക്കുള്ള വിനോദസഞ്ചാരികളുടെ പ്രവേശനത്തില് അനിശ്ചിതത്വം തുടരുകയാണ്. ഇതിനെക്കുറിച്ച് കലക്ടര് വ്യക്തമായ ഒരു നിലപാടും ഇതുവരെ സ്വീകരിച്ചിട്ടില്ല. ടൂറിസ്റ്റുകളെ മാത്രം ആശ്രയിച്ചാണ് നീലഗിരി ജില്ല നിലനില്ക്കുന്നത്. ഇപാസും ആര്.ടി.പി.സി.ആര് നെഗറ്റിവ് സര്ട്ടിഫിക്കറ്റും ഉള്ളവര്ക്ക് മാത്രമാണ് നീലഗിരിയിലേക്ക് പ്രവേശനം നല്കുന്നത്. കേരളത്തില്പോയി മടങ്ങുന്ന തദ്ദേശീയര്ക്കും രേഖകളില്ലാത്തതു മൂലം അതിര്ത്തിയില് പ്രയാസം നേരിടുന്നതായി പരാതിയുണ്ട്.ആഗസ്റ്റ് ആദ്യവാരത്തില് രാഷ്ട്രപതിയുടെ സന്ദര്ശനമുള്ളതിനാല് അതിനുശേഷമേ ടൂറിസ്റ്റുകളുടെ കാര്യത്തില് തീരുമാനമുണ്ടാവുകയുള്ളൂ എന്നാണ് കരുതുന്നത്.